Derek Prince'i teenistus
Iisraeli ainulaadsus Jumala prohvetlikus kalendris 1/3
"Issanda ees värisegu kogu maa,
terve maailm kartku teda!
Sest Ta ütles ja nõnda sündis.
Issand on nurjanud rahvaste otsused,
tehnud tühjaks inimeste kavatused.
Kuid Issanda kavatsused püsivad igavesti,
Tema mõtted põlvest põlve.
Õnnistatud on see rahvas, kelle Jumal on Issand,
rahvas, kelle Issand on endale valinud."
Sellest teemast räägin täna ja selle rahva ainulaadsusest,
kelle Jumal on valinud enesele pärandiks.
Kes teab selle rahva nime?
Ei kuule! - Iisrael muidugi.
Mu õpetus pole üldine, kuid mu teemaks on
Iisraeli ainulaadsus.
See on teema, mis ajab siiani paljusid vihale.
Elame humanistlikus kultuuris,
kus kõige ja kõikide vahelised erinevused on ära unustatud.
Mehe, naise ning rasside vahel pole enam erinevust.
Oleme kõik samasugused. - Vale.
Erilisus ei tähenda mingil viisil alamat staatust.
Kui oled eriline ega tunnista seda, lood endale üleliigseid probleeme.
Jumal tegi Iisraelist ainulaadse rahva.
See on ka peapõhjuseks, miks neid on sajandeid taga kiusatud.
Eriline soosing ärritab. Kuid fakte see siiski ei muuda.
Kui oled teistsugune siis jääd teistsuguseks.
Iisraeli rahvas tahab oma erilisuse eest peitu pugeda.
Iisraeli president ütles oma ametisse pühitsemis kõnes:
"Oleme riik nagu teisedki maad on riigid."
See ei pea paika. Ta ei räägi tõtt.
Peame tunnistama, et erinevusi on.
Toon välja kirjakohti, kus räägitakse Iisraeli ainulaadsusest.
Alustuseks, Esimene ajaraamat 17:21, mis on osa Taaveti palvest.
Selle algus kõlab nii: "Ja kes on nagu sinu rahvas Iisrael,
ainus rahvas maa peal, keda Jumal ise
on käinud enesele rahvaks lunastamas?"
Taavet ütleb selgelt, et Iisrael on ainulaadne rahvas.
Ainus rahvas maa peal, keda Jumal lunastas oma rahvaks.
Järgmiseks 2. Moosese 19:5-6, kus Jumal rääkis Moosesele,
kui Iisraeli lapsed kogunesid Siinai mäele.
2. Moosese 19:5-6 ütles Jumal Moosesele:
"Ja kui te nüüd tõesti kuulate minu häält ja peate minu lepingut,
siis te olete minu omand kõigi rahvaste hulgast,
sest minu päralt on kogu maailm."
Jumal eraldas Iisraeli muudest rahvastest kolmel tingimusel.
Nad pidid olema Tema eriliseks aardeks,
asudes teistest rahvastest kõrgemal
ning nendest pidi saama preestririik ja püha rahvas.
Kolm erinevat alust: eriline aare, preestririik ja püha rahvas.
Aastate kogemuse ja uurimistöö tulemusena
olen jõudnud järelduseni, et kurat saab vahest Jumala
plaani viivitada, kuid ta ei suuda iialgi seda peatada.
Arvan, et Saatan on omalt poolt teinud kõik selleks,
et lükata edasi Jumala plaane Iisraelile,
kuid ta ei saa neid ära hoida.
Iisrael muutub täpselt selliseks, nagu Jumal on otsustanud:
eriline aare, preestririik ja püha rahvas.
Ka Uues Testamendis, eriti Pauluse kirjades,
viitavad mitmed salmid Iisraeli erilisele positsioonile.
Roomlastele 3:1-2 küsib Paulus: "Mis on siis juudil erilist
või mis kasu on ümberlõikamisest?
Jah, on palju ja mitmel moel."
See on märk Jumala lepingust Iisraeliga.
Paulus vastab: "Jah, on palju ja mitmel moel.
Esmalt fakt, et juutide kätte on usaldatud Jumala sõnumid."
See näitaja muudab Iisraeli väga eriliseks.
Jumala Sõna, ajalookroonikad, Piibel
anti meile ühe rahva - Iisraeli kaudu.
Kui Iisraeli ei oleks, poleks meil Piiblit.
Juba see fakt teeb Iisraelist ääretult tähtsa rahva.
Paulus ütleb: "et juutide kätte on usaldatud Jumala sõnumid."
Oleks õige öelda: "Neile on kõigepealt antud Jumala sõnad,"
ning Jumal ei andnud Iisraelile Oma sõnu pelgalt hoiuks
vaid nende ülesandeks oli viia see Sõna kõikide rahvasteni.
Vähemalt üks juut mõistis talle antud vastutust,
kelle nimi oli Paulus ning kes ütleb Rm 1:14-15:
"Ma olen nii kreeklaste kui umbkeelsete,
nii tarkade kui rumalate võlglane."
Paulus siis ütles: "Mul on püha kohustus
selle alusel, mida Jumal on teinud minu riigile ja rahvale..
ja seetõttu tahaksin kuulutada evangeeliumi ka teile,
kes te elate Roomas..."
Paulus mõistis oma vastutust. Ta mitte lihtsalt ei omanud Kirju
või evangeeliumi vaid Talle usaldati levitada Sõna.
Tänu Jumalale Pauluse ustavuse eest!
See maksis Paulusele kõik.
Kuna ta oli evangelist paganrahvastele,
andis ta kogu oma elu, aja ning energia
ning lõpuks suri märtrisurma, et teised rahvad saaksid kuulda seda,
mis oli alguses mõeldud vaid Iisraeli rahva jaoks.
Ma pole juut, kuid tänu Jumalale Pauluse ustavuse eest!
Tänan Jumalat juudi rahva ustavuse eest, tänu kellele
on meil Piibel Moosesest kuni Ilmutuse raamatuni.
Kõikidest Piibli kirjutajatest polnud vaid üks isik juut - Luukas.
Ta võis olla immigrant ning tal oli Iisraeli vaimne taust.
Muud Piibli raamatute autorid olid kindlalt juudid.
Kas oled Piibli eest tänulik?
Siis pead olema ka juutidele tänulik.
On mõistusevastane hinnata Piiblit seejuures alahinnates juutide väärtust.
Roomlastele 9:4-5 toob välja kaheksa tunnust,
mis toovad Iisraeli erilise positsiooni välja.
Üritan need sõrmedel üles lugeda. Mul on vaid viis sõrme,
seega pean kasutama kaht kätt.
Ma pole selles osav, kuid annan endast parima.
Paulus kirjutab nii:
"kes on iisraellased, kelle päralt on lapseõigus.."
Jumal adopteeris nad oma rahvaks.
Järgnevalt, kirkus.
Sõna "kirkus" tähendab nähtavat ja tajutavat -
Jumala ligiolu oma rahva keskel.
Selles pole midagi ebareaalset vaid see on tõeline.
Kus iganes on Jumala kirkus,
tunneb inimese meel seda ühel või teisel viisil.
Mitmeid kordi, kui Jumala auhiilgus täitis templi,
ei talunud preestrid Jumala ligiolu,
kuna selle füüsiline väljendus oli nii võimas.
Mul on selja taga 15 aastat kreeka keele õpinguid.
Kreeka k. "doxa" on kirkus. Ma ei keskendu selle sõna taustale,
kuid Platoni filosoofias oli sõna "doxa" võtmesõnaks.
Doxa tähendab midagi sellist, mida võib meeltega tajuda.
Platon ei mõeldnud "doxa" all kirkust,
kuid selle sõna tähendus on UT kirjapildis säilinud.
Kirkus mõjub meie aistingutele.
Esimesel korral ilmus see öösel tulesambas ja päeval pilvesambas.
Jumala auhiilgus laskus üle Iisraeli laste,
kui nad olid talle verega patust puhastatud.
Kolmas element, mis eraldab Iisraeli teistest maadest on lepingud.
Alates Aabrahamist on kõik lepingud tehtud Iisraeli lastega.
Neljas element on Seaduse andmine.
Seadus anti vaid ühele riigile - Iisraelile.
See võib kõlada vastuoluliselt,
kuid minu arvates pole paganad kunagi pidanud
Moosese seaduseid järgima.
Issand Jeesus on andnud meile teise seaduse,
kus on kümne käsu asemel vaid üks käsk:
"Uue käsu ma annan teile: armastage teineteist!
Nii nagu Mina olen armastanud teid, nõnda armastage üksteist!"
Kui me täidaksime seda seadust, oleksime teistsugused inimesed.
Viies element on Jumala teenimine.
Siin peetakse silmas preestrite teenistust.
Kõik Jumala preestrid kuni Jeesuseni olid juudi soost.
Nende kohustuseks oli ülistada, teenida ning ohverdada.
Seda ülesannet ei antud ühelegi teisele rahvale.
Kuues eriline element on tõotused.
Kõik tõotused alates Aabrahamist anti juutidele.
Seitsmendaks - kõik patriarhid olid juudid.
Seitse on täiuslikkuse number, kuid on ka kaheksas element,
mis annab Iisraelile erilise au.
"...neist on Kristus inimesena põlvenud..."
Kõige tähtsam kink, mis on Iisraeli rahva kaudu inimkonnale
edasi antud, on Vabastaja.
Need kaheksa elementi eristavad Iisraeli teistest maailma riikidest.
Juba kaine mõistus ja usk tõesse näitavad, et Iisrael on eriline.
Teine huvitav ja väga oluline seik on see,
et Jeesus oli inimesena juut.
Olen palju kordi rääkinud juutidele, kes on pöördunud
ning peaaegu kõik neist räägivad, et neid on kasvavatud uskuma,
et Jeshua on vaid paganrahvaste Messias,
kellel polnud juutidega midagi pistmist.
Õigeusklikud juudid ei kirjuta isegi Tema nime üles.
Nad kirjutavad Jeshu ja jätavad viimase tähe ehk "a" ära.
Mitmed juudid on öelnud, et lugedes Matteuse evangeeliumi,
mõistsid nad, et Jeesus oli tõesti juut.
Jeesus oli täiuslik juut, kelle sarnaseks
peaksid kõik juudid tahtma saada.
Rõhutan, et Jeesus sündis juudiks mitte 33 aastaks,
vaid kuni igavikuni.
See pealtnäha lihtne mõte toetub Piiblile.
Ilmutuse 5. ptk. viib meid taevas Jumala ligiollu,
kus Johannes nägi imelisi asju.
Troonil oli pitserdatud rullraamat,
mida keegi ei võinud avada. See oli seitsme pitseriga pitserdatud.
Johannes nuttis kibedasti, kuna kedagi ei leitud väärt olema rullraamatut avama.
Üks vanemaist ütles talle salmis 5:
"Siis üks vanemaist ütles mulle: "Ära nuta! Ennäe, lõvi Juuda suguharust,
Taaveti juur, Tema on võitnud, Tema võib avada raamatu ja selle seitse pitserit!"
See on tähtis hetk, milles on meie kõigi jaoks õpetust.
Johannes arvas end nägevat karjuvat lõvi, kuid ei. Ta ütles:
"Ja ma nägin trooni ja nelja olevuse ja vanemate keskel seismas Talle,
kes oli otsekui tapetud..."
Milline sõnum! Lõvi ei olegi Tall!
Küsimus pole võimus, vaid alandlikkuses,
mitte nõudmises, vaid alistumises.
Küsimus on oma elu ohverdamises,
mis avab tee Jumala üleloomulikule väele.
Vähemalt 50 aastat pärast oma surma ja ülestõusmist
nimetatakse Jeesust Juuda Lõviks.
Juudast tuleb sõna juut. Kõik teist ei tea seda,
kuid heebrea k. "Juuda" on Jehuda ja juut on "jehud",
sõnades on vaid ühe täheline vahe.
Kuna Jeesust hüütakse Juuda Lõviks,
on Ta igavesti tembeldatud juudiks ning see on oluline asjaolu.
Kui mina oleksin olnud Jumal, poleks ma neid asju nii korraldanud,
kuid Jumal ei küsinud minu käest nõu.
Mida plaanivad antisemitistid,
pääsedes kunagi Uude Jeruusalemma,
kui kõikidel treppidel ning hoonetel on juudi nimed peal?
On vaieldamatu fakt, et Jumal eraldas juudid oma rahvaks.
Kui sa pole juut, kuid tahad olla õnnistatud,
võta end kokku ning aktsepteeri seda fakti.
Mind on Jumal üle ootuste õnnistanud.
Jumala tahtest sai minust kaheksa väikse tütre isa,
kelledest kuus on juudid.
Jumal pole seda unustanud, kuigi mina vahest unustan.
Vahest küsin imestades: "Jumal, miks sa oled nii hea mu vastu?"
Jumal vastab: "Kuna hoolitsesid minu väikeste usklike tüdrukute eest."
Sina, kes sa pole juut, ära mine oma õnnistusest mööda.
Ära tee oma südant kõvaks uhkusest! Alandu Jumala tõe ees.
Bileam, kes oli vastuhakkaja prohvet,
prohveteeris Jumala surve all:
4 Moosese 24:9:
"Õnnistatud olgu, kes sind õnnistavad, neetud, kes sind neavad!"
Valik on sinu. Ühe mu raamatu pealkiri oli
"Õnnistus või needus- valik on sinu."
Üks viis saada õnnistatud on õnnistada Iisraeli.
Kõik ei pea seda tegema nii nagu meie seda teeme.
Kuid iga kord kui istume Rutiga koos söögilauda.
Me sööme tavaliselt 4x päevas, on meil pikk palve,
mille keskel me ütleme: "Osuta armu ja soosingut Iisraelile,
kelle aeg on kätte jõudnud."
Nüüd on Jumala aeg osutada Iisraelile armu ja soosingut.
Nii saame me iga kord söögilauda istudes õnnistatud,
kuna me õnnistame Iisraeli.
Lõpuks räägin Messiast, kes on mu sõnumi nurgakiviks.
Jh 4:22, kui Jeesus räägib mittejuudist Samaaria naisega
Samaaria linna kaevul, ütleb Jeesus:
"Teie kummardate, mida te ei tea, meie (juudid) kummardame,
mida me teame, sest pääste tuleb juutidelt."
Eesti keeles 3 sõna: pääste tuleb juutidelt.
Vaieldamatu ning ääretult tähtis.
Kui juute ei oleks, poleks patriarhe,
prohveteid, apostleid, ei Piiblit ega Vabastajat.
Millised oleksid meie päästevõimalused ilma nendeta?
Piibel ütleb selgelt,
et heale kurjaga tasumine viib needuseni.
Mitmed paganarahvad on endi peale tõmmanud needuse,
kuna nad on tasunud heale kurjaga. Vältigem seda!
Toon välja teise ainulaadse joone eristamaks
Iisraelit täielikult teistest rahvustest:
Iisraeli ajalugu on prohveteeringutes ette kuulutatud.
Loetlen 16 Iisraeli ajalugu puudutavat prohveteeringut.
Osad neist on täitunud, mõned on veel täitumata.
1. Egiptuse orjus ennustati Aabrahamile. (1 Ms 15:13)
2. Iisraeli pääsemine Egiptuse orjusest koos suure varandusega
ennustati samuti Aabrahamile. (1 Ms 15: 14)
See on eriline prohveteering, kuna nad olid orjad 400 aastat.
Ööpäeva jooksul oli neil tohutu varandus. Milline ime!
3. Kaanani maa omandamine ennustati Aabrahamile 400 aastat ette.
(1 Ms 15:18-20)
4. Iisrael hukkub ebajumalateenistuse tulemusena.
Seda ennustati enne, kui nad oma eluasemed rajasid.
(5 Ms 22:15-21)
5. Jumal rajab Jeruusalemma paiga, kus juudid teenivad Teda.
See prohveteeriti juba enne, kui juudid jõudsid tõotatud maale.
(5 Ms 12:5-6 ja mitmed teised kohad)
6. Põhjamaise kuningriigi kohta, mida kutsutakse Iisraeliks, ennustati,
et selle elanikud viiakse Assüüriasse vangi. (Aamos 5:27, 6:14, 7:17)
7. Ka edelas asuva kuningriigi ehk Juuda kohta ennustati,
et juudid viiakse vangistusse Baabüloni poolt. (Jer 16:13, 21:10)
8. Saalomoni poolt ehitatud templi hävitamine
on selgelt ennustatud. (2 Ajaraamat 7:19-22)
9. Järele jäänud Iisraeli rahvas pöördub Baabüloni vangipõlvest
oma kodumaale tagasi.
(Js 6:11-13, 48:20 ja mitmed muud kirjakohad)
10. Jeesus ise ennustas teise templi hävituse,
mis tomus aastal 70. pKr. (Mt 24:2 ja Lk 19:43-44)
See ennustus täitus sõna-sõnalt.
Jeesus ütles, et templis ei jää kivi kivi peale ja täpselt nii sündis.
11. Iisraeli hajutamine paganrahvaste sekka.
(3 Ms 26:33-34, Hs 12:15 ja mitmed muud kirjakohad)
12. Võõrastes maades olevaid juute kiusatakse taga ja ahistatakse
nagu on selgelt ette kuulutatud.
(3 Ms 26:36-39)
13. Juutide tagasipöördumine kodumaale kõikidest riikidest,
kuhu nad olid hajutatud. Seda on ennustatud mitmetes salmides.
(Js 11:11-12 ja Sk 10:9-10)
Siin on 13 Iisraeli puudutavat ennustust või prohveteeringut,
mis anti juutidele sadu aastaid varem.
Iga prohveteering täitus sõna-sõnalt, mitte sümbolistlikult.
Prohveteeringuid ei tohiks pidada sümbolistlikeks.
Ma ei usu, et need on sümbolistlikud. Usun, et kõik prohveteeringud
tähendavad täpselt seda, mida nad ütlevad
ning täituvad nii, nagu on kirjutatud.
Juhul, kui ma Piiblit õigesti mõistan.
Iisraeli ajaloos on kolm suurt sündmust,
mis pole veel täitunud.
14. Kõik rahvad kogutakse kokku Iisraeli vastu võitlema.
(Sk 12:2-3, 14:1-2)
Järgmises kahes saates, Jumal mind aidaku,
käsitlen Iisraeli tulevikku -
ja räägin Iisraeli puudutavatest prohveteeringutest,
mis pole veel täitunud.
15. Iisrael mõistab üleloomulikul viisil, kes on Messias.
See on selgelt ette ennustatud. (Sk 12:10-14)
Viimasena, kuid mitte vähem tähtsana,
16. Messia tulek taeva pilvedel suures väes ja kirkuses,
et rajada Oma Kuningriik maa peale. (Sak 14:3-5)
Olen loetlenud 16 prohveteeringut, millest on mu arvates 13 täitunud.
Vaid kolm on veel täitumata. Minu matemaatika kohaselt,
mis polnud koolis mu tugevaim õppeaine,
on 81% prohveteeringutest täitunud sõna-sõnalt.
Tõlge: Lemme-Getter Bogatkin